CELEX: 22019D0340
Language: sk
Date: 2018-12-05 00:00:00
Title: Rozhodnutie Spoločného výboru EHP č. 246/2018 z 5. decembra 2018, ktorým sa mení príloha VI (Sociálne zabezpečenie) k Dohode o EHP [2019/340]

28.2.2019   
               
               
                  SK
               
               
                  Úradný vestník Európskej únie
               
               
                  L 60/29
               
            
         ROZHODNUTIE SPOLOČNÉHO VÝBORU EHP
         č. 246/2018
         z 5. decembra 2018,
         ktorým sa mení príloha VI (Sociálne zabezpečenie) k Dohode o EHP [2019/340]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) 2017/492 z 21. marca 2017, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 (1), sa má začleniť do Dohody o EHP.
                  
               
                     (2)
                  
                  
                     Príloha VI k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha VI k Dohode o EHP sa mení takto:
            
                        1.
                     
                     
                        V bodoch 1 [nariadenie Európskeho parlamentu a Rady (ES) č. 883/2004] a 2 [nariadenie Európskeho parlamentu a Rady (ES) č. 987/2009] sa dopĺňa táto zarážka:
                        
                                    „—
                                 
                                 
                                    
                                       32017 R 0492: nariadenie Komisie (EÚ) 2017/492 z 21. marca 2017 (Ú. v. EÚ L 76, 22.3.2017, s. 13).“
                                 
                              
                  
                        2.
                     
                     
                        V bode 1 [nariadenie Európskeho parlamentu a Rady (ES) č. 883/2004] sa v úprave h) dopĺňa tento text:
                        „NÓRSKO
                        Starobný príjmový dôchodok v súlade so zákonom o národnom poistení (kapitola 20) a príspevkovo definované dôchodkové schémy v súlade so zákonom o povinnom dôchodkovom poistení zamestnancov.“
                     
                  
         
            Článok 2
            Znenie nariadenia (EÚ) 2017/492 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 6. decembra 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 5. decembra 2018
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 76, 22.3.2017, s. 13.
         
            (*1)  Ústavné požiadavky neboli oznámené.